text: Епично приключение от Legendary Pictures и Universal Pictures, базирано на световния феномен, създаден от Blizzard Entertaiment.
  Мирът в човешкото кралство Азерот е унищожен, когато могъщата оркска Орда нахлува през Тъмния портал, бягайки от своя умиращ свят.
  Това е сблъсък на цивилизации, на светове, на раси. И в двете армии има герои и подлеци, но само двама души имат шанс да спрат унищожителната война. Биещи се на различни страни, те са устремени един срещу друг в сблъсък, който ще реши съдбата на семействата, народите и земите им.
  Така започва една удивителна история за битки и саможертви, в която войната има много лица, и всеки има за какво да умре.
  Кристи Голдън е американска писателка на бестселъри в жанра фентъзи, хорър и научна фантастика. Писала е и под псевдонима Джадриън Бел.